በዚህች ‹‹እግዚአብሔር የለሽ›› ሥርዓትን በምታራምድ አገር የተወለዱትን የዛሬውን የሩሲያ ፕሬዝዳንት ቭላድሚር ፑቲንን ወላጅ እናታቸው አጥባቂ ክርስቲያን ነበሩና በሕፃንነታቸው ወራት በምሥጢር አንድ ራቅ ወዳለ ቤ/ን ወስደው አስጠምቀዋቸው ነበር፡፡ በሩሲያ ኦርቶዶክስ ቤ/ን የተጠመቁት ፑቲን ወደ ሁለተኛ ደረጃ ት/ቤት ሲገቡ በሕፃንነታቸው ሲጠመቁ በአንገታቸው ላይ የታሰረላቸውን መስቀል ያለበት ማኅተማቸውን አውልቀው ለእናታቸው፣ ‹‹እኔ የሩሲያ ሶሻሊስት ወጣቶች ማኅበር አባል ኾኛለኹ፣ ሃይማኖት ሕዝብን ማደንዘዣ ዕፅ ነው፡፡›› እናም እናቴ ሆይ ይህ መስቀል የሚያስፈልግሽ ከኾነ በማለት ሰጧቸው፡፡ የፑቲን እናትም ይህን የልጃቸውን የጥምቀት ማኅተም የኾነ መስቀል የከበሩ ንብረቶቻቸውን ከሚያስቀመጡበት ሣጥናቸው ውስጥ ለብዙ ዓመታት ጠብቀው አኖሩት፡፡
